钦定古今图书集成/明伦汇编/氏族典/第143卷 > 元端
## 钦定古今图书集成/明伦汇编/氏族典/第143卷 > 元端

按《魏书高阳王传》：“高阳王雍子端，字宣雅，美容貌，颇
涉书史。起家散骑侍郎，累迁通直常侍、鸿胪、太常少
卿、散骑常侍。出为安东将军、青州刺史。是时萧衍遣
将寇逼徐扬，除端抚军将军、金紫光禄大夫、使持节
东南道大使，处分军机。贼平，拜镇军将军、兖州刺史。
俄而衍将复寇徐兖，围逼州城，端率在州文武拒守”，
得全。以功封安得县开国公，食邑五百户。还，除都官
尚书，与雍俱遇害。赠车骑大将军、仪同三司、相州刺
史。子峻袭爵。齐受禅，例降。